संजय पाण्डेय
शोहरतगढ़/सिद्धार्थनगर
शनिवार को सामुदायिक स्वास्थ्य केंद्र शोहरतगढ़ अंतर्गत ब्लॉक संसाधन केंद्र पर खंड शिक्षा अधिकारी अभिमन्यु की उपस्थिति में विकास क्षेत्र के विभिन्न विद्यालय में कार्यरत 165 शिक्षकों ने कोरोना टीकाकरण का बूस्टर डोज लगवाया। बुस्टर डोज लगवाने पहुंचे राम महेश यादव, मीना, मीनाक्षी ,ब्रह्म प्रकाश सिंह,धुरुव चन्द पाठक, अमित कुमार आदि लोगों ने कहा कि कोरोना संक्रमण से बचाव के लिए बूस्टर डोज लगवाया गया है।
सभी लोगों को चाहिए कि जो लोग अभी तक कोरोनारोधी टीकाकरण नहीं कराए हैं, वह जरूर करा लें। अस्पताल के एएनएम शालिनी श्रीवास्तव, सुमन सिंह, रेनू यादव, रीता श्रीवास्तव, एवं हिमानी एवं सी एच ओ श्वेता सिंह की टीम ने
बुस्टर डोज टीककरण कर कोरोना संक्रमण से बचाव के तरीका बताने के साथ-साथ कोरोना टीका करण के लिए लोगों को जागरूक किया। इस दौरान एआरपी मुस्तन शेरुल्लाह, मनोज कुमार यादव, अजय सिंह, ब्रहम प्रकाश, लालजी यादव, दधीच कुमार आदि लोग मौजूद रहे।